GiliGold/VAD_KnessetCorpus huggingface dataset:
עמית הלוי:
 מצד שני, היא לא תהיה על חשבון הציבור
עמית הלוי:
 בשעתו היה פה רם בן ברק, שנשרף לו המתבן, ואני הצעתי לתרום לו
עמית הלוי:
 אני עדיין מוכן לתרום לו
אורנה ברביבאי:
אין צורך
אורנה ברביבאי:
 יש לו ביטוח, הביטוח ישלם והוא כמו כל אזרח במדינה
עמית הלוי:
מצוין, אין בעיה
שרון ניר:
מה גורם לכם להאמין שנבחרי ציבור מורמים מעם? אני לא מצליחה להבין את זה
מטי צרפתי הרכבי:
הרעיון הוא ביטוח קולקטיבי
שרון ניר:
מה זה התפיסה המעוותת הזאת?
אורנה ברביבאי:
בהינתן שנכתב בעבר, והיה חוק שאומר שלא נותנים תרומות לאנשי ציבור - - -
שגית אפיק:
החוק עדיין קיים
אורנה ברביבאי:
הוא רוצה לשנות אותו
אורנה ברביבאי:
 אני שואלת אותך, הוא לא נראה לך הגיוני, סביר שכדי להימנע משחיתות היה המון שכל בחוק הקיים?
עמית הלוי:
אני אענה לך
עמית הלוי:
 השכל שהיה פה – אמר את זה המשנה ליועצת המשפטית לממשלה – זה מונע חשש אמיתי
עמית הלוי:
 הם הלכו צעד אחד נוסף, מה שנקרא עשו סייג לתורה
עמית הלוי:
 הוא לא אמר שהמצב הנוכחי מושחת
עמית הלוי:
 הוא אמר: מנענו, עשינו צעד נוסף, והדברים צוטטו פה בחוות הדעת
עמית הלוי:
 גם הדברים של עורך הדין דוד גלס, יושב-ראש הוועדה דאז מהמפד"ל, וגם הדברים של השופטת דפנה ברק ארז
עמית הלוי:
 זאת בהחלט מניעה, כמו שאמרת
עמית הלוי:
      אני רק אומר לך בכל הכנות והיושר, שיש גם צד אחר לאירוע הזה, והוא צד של פגיעה בשוטרים וחיילים
אורנה ברביבאי:
אז מה אתה מסכן? אתה מסכן פרט למול שחיתות של מערכת שלמה?
עמית הלוי:
לא, לא שחיתות
עמית הלוי:
 לא שחיתות
אורנה ברביבאי:
מה אתה מסכן? אם המניע לחוק הזה בעבר לא היה מניעת שחיתות, למה אתה מכניס את זה בכנסת הזאת?
עמית הלוי:
חברת הכנסת ברביבאי, עברו מאז שנים והיינו בהרבה אירועים שבהם אנשים נדרשו להוציא מכספם
עמית הלוי:
 לעיתים התירו להם, כמו במקרה של אולמרט ומני מזוז, לפעמים לא
עמית הלוי:
 איך הוא אמר? אנחנו בוחנים לפי – גמיש, מה שנקרא
עמית הלוי:
 העסק הזה גמיש
עמית הלוי:
 אז אני אומר, בואי לא נעשה את זה גמיש, בואי נעשה את זה מאוזן
עמית הלוי:
 מותר לחלוק
עמית הלוי:
 אומרת פה היועצת המשפטית שיש כמה נקודות שאפשר לשנות לכאן או לכאן
עמית הלוי:
 למשל, נאמר פה שיש הבדל בין נבחר ציבור לעובד ציבור
עמית הלוי:
 למה? כי עובד ציבור לא חשוף כמו נבחר ציבור
עמית הלוי:
 נבחר ציבור יותר חשוף לפגיעה ולתביעה משפטית מאשר עובד ציבור
עמית הלוי:
 למה? כי יש הרבה אינטרסים
עמית הלוי:
 אני עבדתי עם כמה פוליטיקאים, ויש הרבה עיתונאים שמחששים ומגששים ומנסים - - -
נאור שירי:
מה הם עושים?
עמית הלוי:
אנחנו יותר חשופים לביקורת
נאור שירי:
מה עושים הפוליטיקאים? מגששים?
אורנה ברביבאי:
בגלל שהם יותר חשופים, אתה מאשר להם לגייס? הרי זה הפוך
עמית הלוי:
את הרי יודעת שעם עורך הדין יעקב נאמן, השר לשעבר, יצאה הצעת החוק שלי
עמית הלוי:
 אני בטוח שאת, כמו רבים בארץ, ביכית את העובדה שהאדם עבר סבל נוראי וייסורים נוראיים בגלל – איך אמר היועץ המשפטי דאז מיכאל בן יאיר? אני אתקע את הפשיסט הזה
עמית הלוי:
 הרי זה דבר מזעזע
אורנה ברביבאי:
כמה מקרים חריגים כאלה יש, שאתה מוכן להשחית את כל המערכת בגללם?
עמית הלוי:
הרבה מאוד
עמית הלוי:
 לא להשחית, ליצור נקודת איזון
אורנה ברביבאי:
אתה משחית, כי אם אתה מפר את היחסים בין הנותן והמקבל, אתה משחית מערכת
עמית הלוי:
 אנחנו לא מבטלים את טבע האדם
עמית הלוי:
 אני בטוח שגם לך יש חברים, וזה לא אומר שאת מושחתת כי יש לך חברים
אורנה ברביבאי:
 זה אומר שאתה נותן לי אישור לגייס תרומות
עמית הלוי:
 גם היום, אם את חושבת שיבוא המשנה ליועצת המשפטית לממשלה או נציגה ויאמר: אורנה ברביבאי מושחתת, כי יש לה חברה
עמית הלוי:
 גם בלי לתת לה מתנה, את תהיי באותה רמת חברות איתה, וזה לא הופך אותך למושחתת
עמית הלוי:
 אם תעזרי לה אחר כך באופן מפלה, באופן לא ראוי, אז את תהיי מושחתת
עמית הלוי:
 עצם זה שיש לך חברה טובה, זה לא הופך אותך למושחתת
נאור שירי:
מה זה קשור?
עמית הלוי:
זה קשור לשיח הזה
עמית הלוי:
 די בצדק אמר המשנה ליועצת המשפטית, שזאת מניעה
אורנה ברביבאי:
עמית, זה נראה לך הגיוני שפוליטיקאי מקבל כוח, בעבור מה? בעבור מה? כדי לשרת את הציבור
אורנה ברביבאי:
 מתוך הכוח הזה אתה נותן לו יכולת לנהל יחסים - -
עמית הלוי:
אבל בגלל שהוא בעמדה הזאת, הוא גם פגיע
מטי צרפתי הרכבי:
לעמדת הכוח יש מגבלות
אורנה ברביבאי:
- - כתוצאה מהם, לקבל מתנות
אורנה ברביבאי:
 ואני שואלת אותך, איך אתה מקרב את המתנות למי שיש לו כוח?
עמית הלוי:
לא, לא, מתנות
עמית הלוי:
 זאת לא מתנה
אורנה ברביבאי:
מתנות למי שיש לו כוח, ומשחית במודע את כל המערכת הציבורית?
עמית הלוי:
זה לא מתנה, וזה נוגע גם להליך משפטי ורפואי
עמית הלוי:
 זאת עזרה להליך משפטי ורפואי
אורנה ברביבאי:
לא צריך
אורנה ברביבאי:
 אם יש לו ביטוח, הוא יסתדר כמו כל אזרח אחר
עמית הלוי:
את יודעת למה במשטרה בשנה אחת היו 727 בקשות כאלה לעזרה? כי השוטרים שלנו עומדים בקו החזית, כשמצד אחד הם נדרשים לפעמים לפגוע בזכויות
אורנה ברביבאי:
טפל בשוטרים ובחיילים
אורנה ברביבאי:
 אל תטפל בפוליטיקאים
נאור שירי:
הם מקבלים כיסוי, הם מקבלים כיסוי
עמית הלוי:
הם לא מקבלים כיסוי
נאור שירי:
תשאל את נציגת המשטרה אם הם לא מקבלים כיסוי
עמית הלוי:
הם לא מקבלים כיסוי מלא
עמית הלוי:
 שאלתי אותה בפעם הקודמת
נאור שירי:
והיא אמרה לך
נאור שירי:
 אתה פשוט מעוות את מה שהיא אומרת
נאור שירי:
הם מקבלים כיסוי או לא?
אורנה ברביבאי:
זה לא משנה
נאור שירי:
רגע, רגע
נאור שירי:
 הם מקבלים כיסוי או לא?
עמית הלוי:
הם מקבלים שתי אפשרויות
נאור שירי:
תן לה לדבר
נאור שירי:
 מקבלים כיסוי?
עירית גלר:
מקבלים כיסוי מלא
עמית הלוי:
אני מבקש שלא תפריע לי באמצע המשפט
נאור שירי:
תודה רבה
נאור שירי:
 מקבלים כיסוי מלא
אורנה ברביבאי:
לא, הוא לא מוכן לשמוע
נאור שירי:
בכל פעם, פעם אחר פעם, אתה מעוות את מה שהם אומרים
עמית הלוי:
נאור, אל תתעצבן
נאור שירי:
אני לא מתעצבן
עמית הלוי:
אתה יכול לדבר בנחת
נאור שירי:
אני פשוט אומר: עד כמה אתם תמשכו את זה? עד כמה? יושבת מולך וישבה גם בפעם הקודמת, ואמרה לך שהשוטרים מקבלים כיסוי
נאור שירי:
 היא ציינה גם את המקרים הפרטניים, שנעים בין 5% עד 10% שלא מקבלים
נאור שירי:
 היא ציינה גם את זה שאם מסתיים ההליך המשפטי והם מורשעים, והם לא מקבלים, והם אף תובעים את  - - -
עמית הלוי:
חבר הכנסת שירי, חבר הכנסת שירי, אם מאוד חשובים לך השוטרים - - -
נאור שירי:
ובכך פעם, פעם אחר פעם, אתה מעוות את מה שהיא אומרת
עמית הלוי:
די, די, די
נאור שירי:
די באמת
נאור שירי:
 אתה די
עמית הלוי:
די, די
אורנה ברביבאי:
איך אתה מגיב לתשובה שהיא נתנה לך, ששוטרים וחיילים מקבלים?
עמית הלוי:
אני עונה לך
עמית הלוי:
 אני חוזר על הדברים שנאמרו בפעם שעברה, ואחרי זה תהיה לך זכות דיבור בנחת
עמית הלוי:
 רק תאמרי אם זה נכון או לא נכון, ברשותך
עמית הלוי:
 בפעם שעברה אמרת שהשוטרים זכאים לאחת משתיים: אפשרות אחת, עורכי הדין של חברת ענבל, המנוסים בדברים מהסוג הזה – אכן, ציינת ש-90% מהם או קצת יותר אכן הולכים למסלול הזה, ולוקחים את עורכי הדין של חברת ענבל
עמית הלוי:
 אפשרות שנייה, לקחת את התעריף של חברת ענבל - דנו בו כבר כמה פעמים, וראינו שבהרבה מקרים התעריף הזה מכסה כיסוי חלקי בלבד – ומסיבות שונות, בין אם יש להם דוד עורך דין, כמו שציינת בדיון הקודם, ובין אם הם רוצים להגן על עצמם במקרה שדורש יותר הגנה
עמית הלוי:
 לא משנה מה המקרים, ולא נכנסנו לזה, בגלל הגנת הפרטיות
עמית הלוי:
 ממילא, אלו שני המסלולים הקיימים היום במשטרה – או לקבל את עורכי הדין של חברת ענבל, או לקבל על פי תעריף שחברת ענבל נותנת
עמית הלוי:
 אם רוצה השוטר עורך דין יותר יקר, את לא מכסה לו במאה אחוזים
עמית הלוי:
 אם הוא יביא מעורך דין פלוני אלמוני חוות דעת או חשבונית על X כסף, לא תיתני לי באופן אוטומטי כיסוי מלא
עמית הלוי:
 אמת, או שלא הבנתי נכון בפעם הקודמת?
נציגת משטרה:
הבנת נכון בגדול
נציגת משטרה:
 שני המסלולים הם כפי שתיארת עכשיו
נציגת משטרה:
 אני אשלים, כי גם ביקשת והבאתי נתונים
עמית הלוי:
חשוב לדבר בקצרה, כי אחרת חבר הכנסת שירי מתבלבל
אורנה ברביבאי:
לא, כי התשובה שלך לא מקובלת עליו
עמית הלוי:
זה קורה לו לפעמים, ואת חייבת לעזור לו
נאור שירי:
אני חושב שהבנו כולנו שאתה מתבלבל
עמית הלוי:
הוא גם מתבלבל
נאור שירי:
אני לא מתבלבל
נאור שירי:
 אתה זה שמתבלבל
עירית גלר:
אני אדבר ממש בקצרה
נאור שירי:
לא, תאריכי
נאור שירי:
 אני מבקש שהיא תדייק, ואני מבקש שתקשיב טוב למה שהיא אומרת
עירית גלר:
המסלול הוא שתי אפשרויות, וכל שוטר יכול לבחור בהתאם לשיקול דעתו האישי
עירית גלר:
 מי שזקוק להגנה משפטית, יכול לבחור את אחד מעורכי הדין של ענבל
עירית גלר:
 אני אחזור ואומר שהם עורכי דין מצוינים ומנוסים
עירית גלר:
 על פי הנתונים שיש לי לשנת 2021 – עוד לא סיכמנו את נתוני 2022 – 90% מהשוטרים בחרו בעורכי הדין מענבל, ו-10% בחרו לקחת ייצוג באופן פרטי
עירית גלר:
 שוטר שלוקח עורך דין פרטי, מקבל החזר בגובה תעריף ענבל
עירית גלר:
      בנוסף לזה, המשטרה גם מממנת את כל ההוצאות הנלוות
עירית גלר:
 אחת ההוצאות הכבדות, למשל, זה חוות דעת של מומחים
עירית גלר:
 שוטר שזקוק, במסגרת ההליך המשפטי, לחוות דעת מומחה, אנחנו נממן
עירית גלר:
 אין על זה הגבלה, אין תקרה
עירית גלר:
 יכול להיות מומחה שיעלה אלף שקל, עשרת אלפים, מאה אלף שקל – כמה שהמומחה מבקש, זה מה שהמשטרה משלמת
עירית גלר:
 וזה חלק משמעותי, בעיקר בתיקים יותר גדולים ומורכבים
עירית גלר:
      מהניסיון שלנו, הרבה מאוד עורכי דין, כאשר מגיע אליהם שוטר, אומרים לו מראש: אני אקח לך תעריף ענבל, זאת אומרת, כמה החזר שתקבל מענבל, זה מה שאתה תשלם לי
עירית גלר:
 נכון שאין ודאות של מאה אחוז, ויכול להיות שעורך דין פלוני אלמוני, אולי מאלה שהם יותר מפורסמים - - -
עמית הלוי:
ביקשתי בפעם הקודמת ואני מבקש ממך גם עכשיו
עמית הלוי:
 את יכולה לבדוק, מכיוון שבגזרות אחרות זה ממש לא כך, למשל בצבא
עירית גלר:
אני לא יודעת להגיד על הצבא, אני יודעת להגיד על המשטרה
עמית הלוי:
 אני מבקש ממך, תעשי בדיקה לגבי אותם 10%, כלומר 62 שוטרים, בלי להיכנס לפרטיות שלהם, האם התעריף של ענבל אכן כיסה להם את כל ההוצאות המשפטיות
יסמין פרידמן:
תגיד לי, אתה רציני, עמית?
נאור שירי:
יש להם כיסוי, מה אתה רוצה?
יסמין פרידמן:
בשביל 62 שוטרים מחוקקים עכשיו חוק מושחת?
עמית הלוי:
לא, לא, חס ושלום
יסמין פרידמן:
מה חס ושלום?
נאור שירי:
מה חס ושלום? זה בדיוק מה שאתה עושה
יסמין פרידמן:
אתה מסתכל בחור של החור של החור, איפה היוצא דופן שאולי אין לו כיסוי ואולי אין לו זה?
עמית הלוי:
גם אם אדם אחד
אורנה ברביבאי:
יסמין, איך הוא יסביר את זה? הוא יוכיח את הקצה, וככה הוא דואג לראש הממשלה, כאילו יש הקבלה בין שכר מינימום של שוטר לראש ממשלה
יסמין פרידמן:
זה לא אמיתי
אורנה ברביבאי:
שוטר מקבל ביטוח, אבל נוח לו לעשות ביטוח, אחרת מה הוא יגיד? אז הוא אומר לציבור: שוטרים וחיילים, ואז הוא מקבל אישור לשחיתות מלאה של ראש ממשלה, שיקבל תרומות, ועל הדרך משחית את כל הסקטור הציבורי
אורנה ברביבאי:
 לא ברור לך המשחק הזה?
יסמין פרידמן:
אורנה, גם אם הוא לא היה אומר שוטרים וחיילים, הוא היה מקבל אישור
יסמין פרידמן:
 יש להם רוב, והם רוצים להעביר כל מה שהם רוצים, גם אם זה מושחת, גם אם זה לא צודק
אורנה ברביבאי:
אבל הוא עוטף את זה, הוא עוטף את זה בנייר צלופן
יסמין פרידמן:
וגם אם בסדר העדיפות, בטח ובטח לא היה צריך לדון בזה עכשיו
מטי צרפתי הרכבי:
אורנה, אפשר לעשות ביטוח קולקטיבי לעובדי ציבור
אורנה ברביבאי:
שהמדינה תעשה
אורנה ברביבאי:
 ואגב, אמרה לך הפרקליטה מהמשטרה, שיש מענה לשוטרים
אורנה ברביבאי:
 אבל זה כיסוי, זה כיסוי ריק
עמית הלוי:
חברת הכנסת פרידמן, אני רק יכול להצר על זה שאת לא מספיק מגנה על זכויותיהם של שוטרים
יסמין פרידמן:
תעשה טובה, אל תתחסד
יסמין פרידמן:
 כל החיים שלי הגנתי על זכויות מוחלשים, אז אל תנסה לחנך אותי
יסמין פרידמן:
 פה אתם רוצים להכניס חוק מושחת בכסות עלובה
יסמין פרידמן:
 פשוט בכסות עלובה
יסמין פרידמן:
 ואין לי מושג איך אתה ישן בלילה בשקט
עמית הלוי:
ללא מנסה לחנך
עמית הלוי:
 את תעשי מה שאת רוצה, אבל אף פעם לא ליווית עובד ציבור או איש ציבור בהליך כזה
עמית הלוי:
 את היית מתפלצת, לא היית ישנה בלילה
יסמין פרידמן:
אתה ליווית פעם אנשים מחוסרי דיור?
עמית הלוי:
אני לא מתחרה בך
עמית הלוי:
 כל זכויותייך - - -
נאור שירי:
אתה קצת מתחרה, האמת
יסמין פרידמן:
זה הרבה יותר חשוב בעיניי משוק המתנות
יסמין פרידמן:
 הרבה יותר חשוב לדאוג עכשיו למחוסרי הדיור, לדיור הציבורי, לנשים חד-הוריות, לנשים שסובלות מאלימות
יסמין פרידמן:
 זה צריך להיות סדר העדיפות, ולא זה
נאור שירי:
נכון מאוד
יסמין פרידמן:
לדון בזה עכשיו, זה פשוט מביך
נאור שירי:
סיימת?
עמית הלוי:
חבר הכנסת שירי, די
עמית הלוי:
 היא צריכה ללכת
נאור שירי:
הייתה לנו סוגיה בינינו, האם מקבלים כיסוי או לא
נאור שירי:
 היא התייחסה, אז טעית?
עמית הלוי:
שמענו
עמית הלוי:
 לא, לא, לא
אורנה ברביבאי:
הוא הופך
אורנה ברביבאי:
 איך אתה אומר שלא טעית?
נאור שירי:
לא טעית?
עמית הלוי:
לא טעיתי
עמית הלוי:
 ביקשתי ממנה שהיא תבדוק
אורנה ברביבאי:
אבל היא אמרה לה הפוך ממה שאמרת
עמית הלוי:
לא, היא לא אמרה הפוך
אורנה ברביבאי:
אמרת שאין כיסוי לחיילים ושוטרים
מטי צרפתי הרכבי:
אפשר הערת נוסח משפטית לפני שהיועצת המשפטית הולכת?
עמית הלוי:
היא אמרה שבגדול אני צודק
יסמין פרידמן:
ממש לא, עמית
יסמין פרידמן:
 תגיד לי, מה קורה?
נאור שירי:
עמית, אני חייב להגיד לך באופן חברי, באמת
אורנה ברביבאי:
זה ממש לא מה שהיא אמרה
אורנה ברביבאי:
 זה לא ייאמן
יסמין פרידמן:
היא אמרה שיש כיסוי לכל שוטר
נאור שירי:
אני אומר לך, אתה באופסייד
נאור שירי:
 אתה באופסייד קילומטר
נאור שירי:
אבל אני מבין, אתה לא תוכל לצאת מהפוזיציה שלך
עמית הלוי:
חברת הכנסת פרידמן דייקה, יש שני מסלולים, כל שוטר יכול לבחור, אבל אם שוטר - - -
נאור שירי:
 יש להם כיסוי? יש לשוטרים כיסוי או לא?
עמית הלוי:
כיסוי מסוים
נאור שירי:
בבקשה, תעני לו בכן או לא – האם יש לשוטרים כיסוי?
עמית הלוי:
מסוים
נאור שירי:
אל תגיד מסוים
נאור שירי:
 האם יש לשוטרים כיסוי?
אורנה ברביבאי:
כן, ברור שכן
נאור שירי:
אני מבין, הדיבור היום בקואליציה הזאת הוא באנגלית
נאור שירי:
 רוצה להגיד לו yes? תגידי לו  yes
עמית הלוי:
תודה, נאור, תודה
מטי צרפתי הרכבי:
הערת נוסח משפטי
אורנה ברביבאי:
ברור, את סותרת לו את הטיעון
אורנה ברביבאי:
 למה שייתן לך לדבר?
עמית הלוי:
לא סוגר את הדיון, תהיה לה זכות דיבור אחר כך
שגית אפיק:
עוד שלוש הערות, ואני אנסה את זה הכי קצר שאני יכולה
עמית הלוי:
אני רק חוזר על בקשתי, שאותם אנשים שלא הסתפקו במימון של חברת ענבל, אם את יכולה לברר – אני יכול להביא כמה דוגמאות
נאור שירי:
זאת בחירה אישית שלהם
עמית הלוי:
אני יכול להביא כמה דוגמאות מאותם אנשים
עמית הלוי:
 אם את יכולה לתת לנו סטטיסטיקה כמה עלה להם הייצוג המשפטי שלהם – את לא יודעת
עמית הלוי:
 אז את לא יודעת לומר בצורה הגונה, כמי שאחראית - - -
עירית גלר:
הסכם שכר טרחה בין לקוח לעורך דין הוא חסוי
עירית גלר:
 יש 62 אנשים, וכל אחד מהם חתם על הסכם שכר טרחה אצל עורך דין - - -
עמית הלוי:
את לא תוכלי לומר
עירית גלר:
אני יודעת שיש הרבה מאוד עורכי דין - - - אבל אני לא יודעת - - -
עמית הלוי:
אני מבין, וזה מה שרציתי לשמוע, שאת לא יודעת
עמית הלוי:
 נאור מדבר בשמך
עירית גלר:
אני לא יודעת אם זה 2,000 או 10,000
עמית הלוי:
 מכיוון שנאור מדבר בשמך כאילו את יודעת, הבהרתי כדי להגן על זכותך לומר את הדברים המדויקים
נאור שירי:
אני לא אמרתי שהיא יודעת
מטי צרפתי הרכבי:
היוצא מן הכלל מעיד על הכלל
עמית הלוי:
שאינך יודעת לגבי ה-62 אנשים הללו, שהסתפקו במימון, כמה באמת עלה להם המימון המשפטי, וכמה מתוכם, הכיסוי היה
עמית הלוי:
 למה אני מעריך שעלה להם יותר? מכיוון שיש מקרים שאני מכיר - - -
יסמין פרידמן:
עמית, אתה רוצה להגן על אלה שיש להם כסף לקחת עורך דין הרבה יותר מהממוצע? עליהם אנחנו רוצים להגן?
עמית הלוי:
אנחנו לא מגנים
עמית הלוי:
 אנחנו מגנים על הזכות שלו, זכויות האדם שלו, היחסים החברתיים שלו
עמית הלוי:
 את היית צריכה להיות הראשונה שתגן על הזכות הזאת
יוראי להב-הרצנו:
קבלת מתנות זה לא זכות אדם, קבלת מתנות זה לא זכות אדם
עמית הלוי:
זה יותר מזכות אדם
אורנה ברביבאי:
אתה אומר שאתה מוכן לתת זכויות מרחיבות לשוטרים ולחיילים
אורנה ברביבאי:
 הרי לא הבאת חוק כזה; הבאת חוק שאומר לתת לשרים אפשרות לקבל מתנות, ועל הדרך להשחית את כל השירות הציבורי
אורנה ברביבאי:
 תביא את השוטרים ואת החיילים, נשמח לתת להם את כל התנאים בעולם
אורנה ברביבאי:
 אנחנו יודעים להכיר תודה
אורנה ברביבאי:
 אבל להביא אותם עכשיו כטיעון, בשביל להתחפש - -
עמית הלוי:
לא רק הם, זה כולם
עמית הלוי:
 או שנשמע את נציב שירות המדינה
אורנה ברביבאי:
- - בשביל להסתיר את המניע שאתה רוצה לתת לביבי אפשרות לשלם את החובות שלו, לו ולבני משפחתו, על זה שהם מצויים עמוק בתביעות משפטיות - -
עמית הלוי:
לא רק שוטרים
אורנה ברביבאי:
- - זה כאילו לא שייך
שרון ניר:
הזלזול באינטליגנציה של הציבור
אורנה ברביבאי:
אתה בנבזות משתמש בחיילים ובשוטרים, כדי להצדיק את החוק המטופש הזה
אורנה ברביבאי:
 שחיתות, שחיתות
עמית הלוי:
זה לא רק חיילים ושוטרים, אורנה
עמית הלוי:
 גם עובדי שירות המדינה וגם אחרים
אורנה ברביבאי:
ומי שמביא חוק מושחת, הוא מושחת בעצמו
אורנה ברביבאי:
 זה מה שזה
עמית הלוי:
בסדר, תודה לך
עמית הלוי:
 עורכת הדין אפיק, את יכולה להעיד מכיוון שהיית בוועדה
עמית הלוי:
 את יכולה להעיד שלפחות לגבי חברי כנסת, זה לא מכסה ולו יותר מ-15% או 15
עמית הלוי:
5%
שגית אפיק:
אני אומר שוב
שגית אפיק:
 ההסדר של החזר הוצאות משפטיות, שנוצר בהמשך לחוק החסינות, קובע סכומים ברורים באמת של חברת הביטוח ענבל
שגית אפיק:
 ככל שחושבים שהסכומים האלה לא מספיקים במצב של הליכים משפטיים לחברי הכנסת, צריך לפתוח באיזושהי חשיבה מקצועית כדי לבחון את הדברים ולראות אם נכון באמת להעלות אותם או לשנות אותם
שגית אפיק:
 שוב, זאת פלטפורמה אחרת ובעיניי היא כמובן הרבה יותר נכונה, מהתיקון כאן, שהוא רחב ושונה לחלוטין ממה שיש בהסדר של החזר ההוצאות המשפטיות
שגית אפיק:
      בתשובה לדברים שאמרתי ביחס לכלליות, השבת לי, אדוני ממלא מקום יושב-ראש הוועדה והמציע, שההצעה חלה גם כשיש צורך חריג של עובדי הציבור, ולכן היא לכאורה כללית
שגית אפיק:
 אני לא יודעת מה גרוע יותר, כי אני חושבת שהחלת ההצעה הזאת על השירות הציבורי מאוד מאוד מסוכנת ובעייתית
שגית אפיק:
 השמירה על טוהר המידות של השירות הציבורי – אני חושבת שזה מעקרונות היסוד של המדינה
שגית אפיק:
 זה דבר שהוא חשוב מאוד
שגית אפיק:
 אני לא בטוחה עד כמה המילים "צורך חריג" בהירות וברורות
שגית אפיק:
 אני מקווה לחשוב שזה יהיה הצר ביותר, אם בכלל
שגית אפיק:
 אני לא בטוחה, ואני חושבת שהאיסור שקיים היום, שחל בשירות הציבורי, שמר על השירות הציבורי ועל טוהר המידות שלו, ועל ניקיון הכפיים של עובדי השירות הציבורי
שגית אפיק:
 אני חושבת שחשוב לשמר את העקרונות האלה ביחס לשירות הציבורי בוודאי
שגית אפיק:
      שלוש הערות קטנות שמתייחסות להסדרים שיש כאן
שגית אפיק:
 אמרנו שיש פלטפורמות אחרות
שגית אפיק:
 בכל הפלטפורמות האחרות ישנו פיקוח
שגית אפיק:
 בהחזר הוצאות משפטיות, מי שקובעת את החזר ההוצאות, למרות שהסכומים קבועים בכללים מאוד ברורים והסטייה מסכום כזה או אחר לדיון מסוים, לא רבה, שיקול הדעת מופעל על ידי ועדה ציבורית שמורכבת משופטת בדימוס, מעובדת השירות הציבורי בדימוס וממשפטנית
שגית אפיק:
 כך גם בכל מקום אחר שישנו פיקוח לאורך התהליך – גם בפריימריז, גם בכללי אשר
שגית אפיק:
 בהצעה הזאת אין פיקוח לאורך התהליך
שגית אפיק:
 יש הפניית הנושאים למבקר המדינה
שגית אפיק:
 גם אם המבקר מקבל את האסמכתות לכך, אני לא יודעת האם הוא יכול לפקח, מה הקריטריונים לפיקוח שלו, ומכל מקום, אני לא רואה בהצעה איזושהי אופציה לפקח לאורך התהליך
שגית אפיק:
 אני חושבת שזה דבר שהוא בעייתי מאוד, ומייצר קושי לא מבוטל, בוודאי נוכח היקף הזכאים וההליכים שכלולים בהצעת החוק
שגית אפיק:
      הסדרי אכיפה – לא ראיתי שיש הסדרי אכיפה אפקטיביים לעמותה, למנהל החשבון
שגית אפיק:
 ההסדרים יותר של דיווח בדיעבד
שגית אפיק:
 העליתם כאן את הנושא של תרומות אנונימיות - -
יסמין פרידמן:
לא אתם, לא אתם
יסמין פרידמן:
 הוא
שגית אפיק:
- - העליתם, חברי הוועדה
שגית אפיק:
 חברי הוועדה, העליתם את הנושא של תורם אנונימי
שגית אפיק:
 אומנם הופחת הסכום ל-1,500 שקלים ועדיין, כפי שציינתם, הוא יכול לעקוף אולי את המגבלה ולתרום שוב ושוב
שגית אפיק:
 זה נותן איזשהו כוח גבוה
שגית אפיק:
 גם התורמים האנונימיים וגם מספר התורמים הנמוך שיכולים לתרום עד 20% מגובה ההליך
שגית אפיק:
 כמובן, גם זה שיפור
שגית אפיק:
 20% - אמרתם קודם 15%, וחשבתי שירדת
עמית הלוי:
 דיברנו על 15 תורמים
שגית אפיק:
עדיין מדובר בסכומים יחסית גבוהים, בחמישה תורמים שיוכלו לתרום סכום גבוה
שגית אפיק:
 זה מייצר זיקה גבוהה יותר
שגית אפיק:
 יש לזה אומנם גם יתרונות בכך שהם לא יכולים לתרום כל סכום ו-20 תורמים – אנחנו מפחיתים את זה – ועדיין גובה הסכום והזיקה של אותו תורם לנתרם חזקה ומייצרת חשש כבד לניגוד עניינים, ואולי גם ציפייה לטובת הנאה חוזרת
שגית אפיק:
      הסנקציה – בהתאם להצעת החוק יש איסור על קבלת זכות מנבחר הציבור למי שנתן תרומה למשך עשר שנים, אבל להבנתי, ותקנו אותי אם אני טועה, הסנקציה היא במישור של קנס בלבד
שגית אפיק:
 אני חושבת שהאינטרס המוגן בחוק שירות הציבור (מתנות) מצריך סנקציה שעוצמתה - - -
עמית הלוי:
מה הסנקציה היום?
שגית אפיק:
זה יכול להיות פלילי
עמית הלוי:
לקחנו סעיף, לא שינינו את החוק הקיים
שגית אפיק:
אני לא בטוחה, אני לא בטוחה
שגית אפיק:
 זה לא גורע מהחוק הפלילי, אבל יש פה ניסוחים די עמומים, ולא ברור מה היחס ביניהם, והאם זה לא מאיין את ההסדרים הפליליים
שגית אפיק:
 החריג שיש פה הוא רחב
עמית הלוי:
מתי חוק מאיין חוק אחר, אלא אם כן כתוב בו?
שגית אפיק:
בחוק שירות הציבור (מתנות), כתוב שההוראות שלו באות בנוסף על הוראות חוק העונשין
שגית אפיק:
 אולי כדאי גם כאן להוסיף את זה, כי זה לא מופיע
שגית אפיק:
 לכן, בעיניי זה לא ברור מאליו
עמית הלוי:
אבל אנחנו לא משנים את הסעיף הזה
עמית הלוי:
 הסעיף הזה לא משתנה
שגית אפיק:
אבל צריך להיות ברור שחוק העונשין – הרחבתם פה מאוד
שגית אפיק:
 יש פה הרחבה מאוד מאוד גדולה של האישור לזה
שגית אפיק:
 ברגע שאתה מאשר את זה, אני לא יודעת עד כמה
עמית הלוי:
את זה אני מאשר, אבל כל דבר אחר לא מזיז, כמו שאת יודעת – אני חושב שזה בכל חוק, ואני לא צריך לומר לך את זה
עמית הלוי:
 אף אחד לא מזיז את חוק העונשין ממקומו, עורכת הדין אפיק
יסמין פרידמן:
נשמח לשמוע את התגובה שלך על הדברים של היועצת המשפטית
יסמין פרידמן:
 מעניין אותי מה יש לך להגיד
עמית הלוי:
כן, בוודאי
עמית הלוי:
 אני אגיב
שגית אפיק:
הדבר האחרון, אסור לנבחר הציבור להשתמש בתרומה למטרה שונה מהמטרות שמופיעות בהצעת החוק – הליך רפואי הכרחי והחזר הוצאות משפטיות
יסמין פרידמן:
מי יפקח על זה?
שגית אפיק:
לא ברור מי יבדוק את המגבלה הזאת, ומה יקרה אם הוא ישתמש – איפה הפיקוח
שגית אפיק:
 בעיניי, זה דבר קשה מאוד
שגית אפיק:
 בנוסף, יש מגבלה על תרומה באמצעות מימון המונים, שניתן יהיה לתרום פעם אחת לאירועים שקשורים למסכת עובדתית אחת או לשלבים שונים של ההליך המשפטי או הרפואי
שגית אפיק:
 גם כאן, לא ברור למי הסמכות להכריע היכן קו הגבול – האם אנחנו במסכת עובדתית אחת
שגית אפיק:
 מעבר לזה, מדובר אולי בשאלה שיש לה מומחיות רפואית או משפטית כדי לדעת אם אנחנו במסכת עובדתית אחת של הליך רפואי או במסכת עובדתית אחת של החזר הוצאות
שגית אפיק:
      אני באמת חושבת שההצעה הזאת, עוד דרושים לה ליבונים רבים מעבר להערות העקרוניות שהערתי קודם ביחס לצורך בה ולנכונות שלה
יסמין פרידמן:
אנחנו נשמח לשמוע מה דעתך על מה ששמעת
נאור שירי:
אני רוצה לשמוע את ההתייחסויות שלך
אורנה ברביבאי:
למה אתה לא עונה?
יסמין פרידמן:
שזה חוק מושחת, עם חורים בכל מקום בגודל מסעדה לא כשרה בלונדון, עם בעיות מפה ועד לפלנד
יסמין פרידמן:
 מעניין אותי מה יש לך לומר
יסמין פרידמן:
 אתה שלם עם זה? זה נראה לך הגיוני? אתה ישן טוב בלילה, כשאתה הולך להכניס שחיתות בגודל שלא נראה פה כמותה בדיוק בזמן הזה?
אורנה ברביבאי:
ואחר כך לחשוב שיבואו אנשים להשקיע בכלכלת ישראל, מדינה שתוגדר מושחתת באופן מלא
אורנה ברביבאי:
 הוא בונה על זה, הוא בונה על זה
עמית הלוי:
רק בגלל שהתבטאת באופן כזה, אני מבקש את הבהרת היועצת המשפטית האם כמו שאמרה חברת הכנסת פרידמן – אמרת כאן שהחוק הזה הוא חוק מושחת
מטי צרפתי הרכבי:
סטייה גדולה מהשמירה על טוהר המידות
שגית אפיק:
לא השתמשתי במילה מושחת
אורנה ברביבאי:
כל המילים הנרדפות
מטי צרפתי הרכבי:
 את המשפט הזה אני רשמתי
אורנה ברביבאי:
אני בדיוק מלמדת את הנכדה הקטנה שלי מה זה מילה נרדפת
אורנה ברביבאי:
 איך רוצים להגיד מילה במילה נרדפת
אורנה ברביבאי:
 יש לזה משמעות
אורנה ברביבאי:
 היא לא אומרת שחיתות, אבל היא אומרת שזה נוגד את טוהר המידות
יסמין פרידמן:
איך אתה מגדיר את זה, עמית?
עמית הלוי:
אם את רוצה גם לשאול אותה - - -
יסמין פרידמן:
 אני שואלת אותך איך אתה מגדיר סטייה גדולה מטוהר המידות
יסמין פרידמן:
 תמצא לזה מילה אחרת
אורנה ברביבאי:
שחיתות לייט
עמית הלוי:
חברת הכנסת פרידמן, את רוצה גם לשאול את היועצת המשפטית, גם לענות במקומה וגם אחרי לומר שהיא טעתה
יסמין פרידמן:
אני שאלתי אותך
יסמין פרידמן:
 אני לא חושבת שהיא טעתה, אני חושבת שאתה טועה
עמית הלוי:
בסדר גמור, זה לגיטימי
עמית הלוי:
 את שאלת אותי, ובגלל שאמרת בשם היועצת המשפטית שהחוק הזה הוא חוק מושחת, ביקשתי את הבהרתה – אני לא שמעתי את זה – האם היא אמרה שהחוק הזה הוא חוק מושחת
אורנה ברביבאי:
יש לך אוזן סלקטיבית, אדוני
יסמין פרידמן:
עמית, אתה נכנס לקטנות וזה לא מתאים
עמית הלוי:
זה לא קטנות
יסמין פרידמן:
מה, לדעתך, אומר המשפט סטייה גדולה מאמות המידה? מה זה אומר, לדעתך? שמה?
נאור שירי:
אני אחדד
נאור שירי:
 האם החוק הזה מעודד או מייצר תבנית יותר פשוטה להשחתה במגזר הציבורי? או שמא נאמר, לשחיתות ציבורית?
עמית הלוי:
חברת הכנסת פרידמן, אני אומר לך מה זה אומר
עמית הלוי:
 מכיוון שעורכת הדין אפיק סיפרה לי שהיא בעצמה הייתה בוועדה שבה היא בעצמה, על אף מאמציה, אישרה סכום של 15% לנציג ציבור שהיה צריך לממן מאות אלפי שקלים ללא יכולת להיעזר באנשים, כפי שאני מציע כאן בחוק הזה, לומר שאין פגיעה באדם במצב הקיים – אני לא חושב שהיא תאמר
עמית הלוי:
 אני שמעתי את היועצת המשפטית שאומרת, שאת נקודת האיזון בין הפגיעה הזאת – אם היא תידרש פעם לעמוד בהליך משפטי, ותידרש להוציא מיליון שקל או שני מיליון או עשרה מיליון, והיא לא תוכל להיעזר באנשים שמכירים אותה, אגב, בגלל שהיא הייתה יועצת משפטית מסורה של הכנסת, זאת פגיעה בה
עמית הלוי:
 היא אומרת בסעיפים כאלה ואחרים להסיט את נקודת האיזון בין החשש לשחיתות לבין העזרה לאדם למקום אחר
עמית הלוי:
 א', הזזנו הרבה מאוד
אורנה ברביבאי:
מה הזזת בנושא ראש הממשלה?
עמית הלוי:
הזזנו הרבה מאוד
אורנה ברביבאי:
מה הזזת בנושא ראש הממשלה? מילימטר? תגיד לי מה
עמית הלוי:
היו חמישה שינויים מהותיים שעשינו
נאור שירי:
מהותיים
אורנה ברביבאי:
לא ילדו, ילדיו
אורנה ברביבאי:
 כל הילדים שלו, ולא רק ילדו
עמית הלוי:
ועדיין זכותו של כל אדם לחלוק על נקודת האיזון
עמית הלוי:
 אבל לומר שהחוק הזה הוא חוק מושחת, זה דבר בלתי נסבל מבחינה מוסרית
נאור שירי:
הוא מושחת, הוא מושחת
נאור שירי:
 מה זה מושחת? זה אבו אבו אבו אבועה של המושחת
יסמין פרידמן:
רק שאלה אחת
עמית הלוי:
מכיוון שהזכרת אותה, תני לה אפשרות להביע את דעתה
עמית הלוי:
 אחריה עורך הדין אורן פונו
עמית הלוי:
 למילים יש משמעות, יסמין
יסמין פרידמן:
חד- משמעית
אורנה ברביבאי:
ברור לנו
אורנה ברביבאי:
 שחיתות היא שחיתות ויש לה משמעות מאוד ברורה
עמית הלוי:
מכיוון שאמרתם את זה בשמה, תנו לה להגיב
עמית הלוי:
 אחריה ידבר עורך הדין פונו, נעשה הפסקה חמש דקות מסיבות הומניטריות ונחזור לדיון
אורנה ברביבאי:
עמית, אני אומרת לך שצריך לבדוק את נושא וידוא הקליטה שלך
אורנה ברביבאי:
 אני אומרת לך באמת, יש עניין
עמית הלוי:
אני משתפר מדיון לדיון
נאור שירי:
לא, זה לא משתפר
נאור שירי:
 זה הולך פה מדחי אל דחי
אורנה ברביבאי:
יושב פה חדר שלם, ואני לא מדברת על עובדי הציבור
אורנה ברביבאי:
 אני מדברת עלינו, כחברי הכנסת
אורנה ברביבאי:
 כולנו מבינים דבר אחד ממה שאומרת היועצת המשפטית - -
יסמין פרידמן:
וגם מהמשטרה
אורנה ברביבאי:
- - ואתה מבין דבר אחר